
Vedtekter for Raketten barnehage SA,
Org. Nr. 971 336 714

[bookmark: __RefHeading__47_613397677]1	Sammenslutningsform, foretaksnavn og forretningskontor m.v	
Sammenslutningen er et samvirkeforetak med foretaksnavnet Raketten barnehage SA.     Foretaket har forretningskontor i Eigersund kommune.

[bookmark: __RefHeading__49_613397677]2	Formål
Foretakets formål er å eie og drive barnehage til det beste for medlemmene og deres barn. Virksomheten har et ideelt (ikke økonomisk) formål. Virksomheten skal drives i samsvar med de til enhver tid gjeldende lover og forskrifter for barnehagevirksomhet.
Eventuelt årsoverskudd skal godskrives egenkapitalen i foretaket


[bookmark: __RefHeading__51_613397677]3	Medlemskap
Foretaket er åpent for foreldre/foresatte som får tilbud om barnehageplass i barnehagen. Når foreldre/foresatte har akseptert tilbud om barnehageplass, plikter de å bli medlem av foretaket. Medlemskapet kan etter avtale med daglig leder overdras mellom foresatte som har felles barn. 
Medlemmene skal ikke betale medlemskontingent. 
 
Medlemmene hefter ikke overfor kreditorene for foretakets forpliktelser. 
 
Foretaket kan bruke elektronisk kommunikasjon når det skal gi meldinger, varsel, informasjon, dokument og lignende etter samvirkeloven til medlemmene såfremt medlemmet uttrykkelig har godtatt det og ikke noe annet følger av lov om samvirkeforetak. 
 
Når et medlem skal gi meldinger eller lignende etter lov om samvirkeforetak, kan medlemmet gjøre dette ved hjelp av elektronisk kommunikasjon til den e-post adressen eller på den måten daglig leder eller styret har fastsatt til dette formålet.  

[bookmark: __RefHeading__53_613397677]4	Utmelding
Et medlem plikter ved skriftlig utmelding å melde seg ut av foretaket samtidig som barnehageplassen blir oppsagt, med mindre annet er avtalt med styret. Utmeldingsfristen er like lang som barnehageplassens oppsigelsestid, men høyst tre måneder regnet fra den dagen den skriftlige utmeldingen kom frem til foretaket. 
 
Har medlemmer flere barnehageplasser plikter medlemmet ved skriftlig utmelding å melde seg ut av foretaket samtidig som siste barnehageplass blir oppsagt, med mindre annet er avtalt med styret. Utmeldingsfristen er like lang som barnehageplassens oppsigelsestid, men høyst tre måneder regnet fra den dagen den skriftlige utmeldingen kom frem til foretaket. 
 
Utmelding fra foretaket skal skje på eget skjema utarbeidet av barnehagen

[bookmark: __RefHeading__55_613397677]5	Årsmøtet
Årsmøtet er foretakets øverste organ. Årsmøtet skal avholdes innen utgangen av mars måned. Årsmøtet innkalles skriftlig av styret med minst 1 måneds varsel. Slikt varsel skal inneholde foreløpig dagsorden. Forslag til saker fra medlemmene må være sendt styret senest 2 uker før årsmøtet. Endelig dagsorden skal oversendes medlemmene minst 1 uke før årsmøtet. Sammen med endelig dagsorden sendes sakspapirer med forslag til vedtak fra styret ut. 

På årsmøtet kan det ikke behandles forslag som ikke er oppført på dagsorden.
Alle medlemmer har møterett til årsmøtet. Medlemmer kan ikke være representert med fullmakt.

På årsmøtet skal det føres protokoll.

[bookmark: __RefHeading__57_613397677]6	Saker som skal behandles på årsmøte
Styret foretar innkalling og fastsetter sakslisten som blant

1. Årsmøte ledes av styrets leder, det velges referent og to personer til å underskrive protokollen
2. Utarbeidelse av liste over møtende medlemmer på møtet. Antall stemme berettige og hvor mange stemmer disse har. Dette iht «Samvirkelovens § 49»
3. Styrets årsberetning
4. Godkjennelse av årsregnskap og orientering om budsjett
5. Valg av styremedlemmer. Styreleder velges særskilt.
6. Valg av revisor i forhold til årsregnskapet.
7. Eventuelle forslag til vedtektsendringer
8. Eventuelle forslag til oppløsning
9. Andre saker som er korrekt meldt inn til behandling

[bookmark: __RefHeading__59_613397677]7	Stemmeregler for årsmøte og vedteksendring. 
Hvert medlem har en stemme.

En beslutning av årsmøtet krever at flertallet av de som deltar i behandlingen av en sak, har stemt for. Ved stemmelikhet gjelder det som møteleder har stemt for. Blanke stemmer skal ansees som ikke avgitt. 
Vedtak om vedtektsendring krever 2/3 flertall av de avgitte stemmer.

Vedtektsendringer som innebærer
· vesentlige endringer av Samvirkeforetakets formålsbestemmelse
· mer tyngende heftelsesregler for medlemmene
· skjerpelse i plikten til å gjøre innskudd i Samvirkeforetaket
· innføring av omsetningsplikt med foretaket eller vesentlig skjerpelse av slik plikt
· avgrensninger i retten til å tre ut av de stemmene som er avgjort

krever tilslutning fra minst 4/5 av medlemmene 





[bookmark: __RefHeading__61_613397677]8	Ekstraordinært årsmøte
Styret skal kalle inn til ekstraordinært årsmøte når styret finner det nødvendig, eller når revisor eller minst 10% av medlemmene krever det og samtidig oppgir hvilke saker de ønsker behandler.

[bookmark: __RefHeading__63_613397677]9	Styret
[bookmark: __RefHeading__65_613397677][bookmark: __RefHeading__67_613397677]
Samvirkeforetaket ledes av styret, som er foretakets høyeste myndighet mellom årsmøtene. Styret er arbeidsgiver, og har dermed arbeidsgiveransvaret for barnehagen. Styret har ansvaret for driften av barnehagen i henhold til gjeldende lover og forskrifter.

Barnehagens daglige leder er arbeidsgivers representant i barnehagen.


Styrets sammensetning

Foretaket skal ha et styre som består av 1 styreleder og minst 2 og høyst 4 andre medlemmer. i tillegg til 2 varamedlemmer. 
Funksjonstiden for styreleder og andre styremedlemmer er 2 år.
Varamedlemmer velges for 1 år.

Styret skal velges av årsmøte. Styreleder velges av årsmøtet ved særskilt valg.

Daglig leder har møteplikt, samt tale og forslagsrett i styret.

Styremøter avholdes etter innkalling fra styrets leder, eller dersom minst halvparten av styret krever det. Har et styremedlem meldt forfall, og det finnes varamedlem tilgjengelig, skal varamedlemmet innkalles. 


Styrets arbeidsform
Styrets leder skal sørge for behandling av aktuelle saker som hører inn under styret. Styremedlemmene og daglig leder kan kreve at styret behandler bestemte saker. Styremøter og annen styrebehandling varsles på hensiktsmessig måte og med nødvendig frist. 
Styret skal behandle saker i møte, hvis ikke styrets leder finner at saken kan forelegges skriftlig eller behandles på annen betryggende måte. Styrets leder skal sørge for at styremedlemmene så vidt mulig kan delta i en samlet behandling av saker som behandles uten møte. Styremedlemmene og daglig leder kan kreve møtebehandling. 
Styrebehandlingen ledes av styrelederen. Deltar verken styrelederen eller nestlederen, velger styret en leder for styrebehandlingen. Daglig leder har rett til å uttale seg, hvis ikke noe annet er bestemt av styret i den enkelte sak. 
Styret er vedtaksdyktig når mer enn halvparten av styremedlemmene er tilstede eller er med på saksbehandlingen. 
En beslutning av styret krever at flertallet av de styremedlemmer som deltar i behandlingen av en sak, har stemt for. Ved stemmelikhet gjelder det som styreleder har stemt for. Er ikke styreleder tilstede, gjelder hans fullmakt eller det som møteleder har stemt for.
Det skal føres protokoll over styrebehandlingen. Protokollen skal minst angi tid og sted, deltakerne, behandlingsmåten og styrets beslutninger. Styremedlem som ikke er enig i styrets beslutning, kan kreve sin oppfatning innført i protokollen. Protokollen skal underskrives av alle de medlemmer som har deltatt i styrebehandlingen. Protokollen er tilgjengelig kun for styrets medlemmer, daglig leder og de personer styret gir tilgang.

Styrets arbeidsoppgaver

Styret fastsetter Barnehagevedtektene for Raketten barnehage SA

1. Styret skal sørge for at Samvirkeforetakets formål blir realisert.
2. Styret har ansvar for barnehages økonomi og bemanning
3. Styret har ansvar for å fastsette budsjettet og å orientere om budsjettet på årsmøtet.
4. Styret har ansvar for en betryggende regnskapsførsel, og at regnskapet sammen med styrets beretning skal forelegges årsmøtet
5. Styret skal fastsette størrelsen på oppholdsbetalingen, gebyr for manglende henting av barn og gebyr for manglende dugnad.
6. Styret ansetter daglig leder
7. Samvirkeforetaket forpliktes utad av styret ved underskrift av styrets leder og daglig leder i fellesskap
8. Styret beslutter eventuell eksklusjon av medlemmer i Samvirkeforetaket. 
9. Styret skal lede og føre tilsyn med at barnehagen drives i samsvar med gjeldende lover, forskrifter og vedtekter
10. Styret skal utarbeide en styreinstruks
11. Leder av styret gjennomfører årlig medarbeidersamtale med daglig leder.

Styret er fritatt for dugnad i februar (nedvask av barnehagen) og plenklipping i sommerhalvåret.
Leder av styret er fritatt for alle dugnader og plenklipping. Dette skal kompenseres med oppfølging i barnehagen ved samarbeid med daglig leder, deltakelse på personalmøter ved behov. 


[bookmark: __RefHeading__69_613397677]10	Daglig leder
Barnehagens daglige leder ansettes av styret. Daglig leder er barnehagens daglige administrative og pedagogiske leder. Daglig leder har ansvar for at barnehagen har et internkontrollsystem som er i henhold til gjeldende lover og forskrifter. 
 
Daglig leder står for den daglige ledelse av Samvirkeforetakets virksomhet, og skal følge de retningslinjer og pålegg styret har gitt. Den daglige ledelse omfatter ikke saker som etter Samvirkeforetakets forhold er av uvanlig art eller stor betydning. 

Daglig leder skal sørge for at Samvirkeforetakets regnskap er i samsvar med lover og forskrifter, og at formuesforvaltningen er ordnet på en betryggende måte.

Daglig leder har ansvar for tilsettinger. Dette gjelder både fast ansatte og vikariater.  Fremlagte forslag til innstillinger skal drøftes med den/de tillitsvalgte fra de aktuelle fagforeningene.

Daglig leder foreslår kandidater til verv i styret for valgkomiteen før årsmøtet. 

Styret kan til enhver tid kreve at daglig leder gir styret en nærmere redegjørelse om bestemte saker. Slik redegjørelse kan også kreves av det enkelte styremedlem. Daglig leder skal gi slik redegjørelse som ett styremedlem ber om til samtlige av styrets medlemmer


11	Oppløsning og avvikling 
Oppløsning av foretaket besluttes av årsmøtet med det samme flertall som gjelder for vedtektsendringer. 

For særtilfeller hvor barnehagen tidligere har hatt andelsinnskudd, og disse ikke er utbetalt: Foretakets medlemmer har rett til å få utbetalt sine andelsinnskudd dersom det er midler i foretaket etter at det har dekket sine forpliktelser

Gjenværende midler utover dette skal gå til samvirkeformål eller allmennyttige formål















[bookmark: __RefHeading__71_613397677][bookmark: __RefHeading__77_613397677][bookmark: __RefHeading__85_613397677][bookmark: __RefHeading__87_613397677]
[bookmark: __RefHeading__97_613397677]Revisjonshistorikk

Vedtekter for Raketten Barnehage SA

	Revisjon
	Dato
	Endring

	1.0
	26.03.2009
	Årsmøtet vedtok ny utgave av vedtektene

	1.0
	21.09.2010
	Ekstraordinært årsmøte vedtok ny utgave av vedtektene

	1.0
	27.03.2014
	Årsmøte vedtok ny utgave av vedtektene

	1.0
	26.03.2015
	Årsmøte vedtok ny utgave av vedtektene

	1.0
	28.03.2019
	Årsmøte vedtak ny utgave av vedtektene

